ཧྥེ་གླིང་གི་སྤང་ཐང་གླང་བོ་ཆེ་ནི་ཧྥེ་གླིང་གི་རྒྱུན་མཐོང་གླང་བོ་ཆེ་ཞིག་ཡིན་པ་དང་།སྲོག་ཆགས་ཀུན་གྱི་གཟུགས་གཞི་ཆེས་ཆེ་བའི་སྐམ་སར་གནས་པའི་སྲོག་ཆགས་ཤིག་ཡིན།དེ་ཚོར་རིང་ཞིང་འཁྱོག་ལ་རྣོ་ངར་ལྡན་པའི་མཆེ་བ་གཏུམ་པོ་ཡོད་ཀྱང་རང་བཞིན་ཞི་ཞིང་དུལ་བར་གནས།ད་དུང་རྣ་བོ་ཆེ་གཉིས་ཡོད་ལ་ཁྲག་གི་རྒྱུ་བ་ཤིན་ཏུ་བཟང་བས་ཚ་བ་ཕྱིར་འདོན་སླ་ཞིང་ལུས་ཧྲིལ་བོ་བསིལ་བས་ཁེངས།ཧྥེ་གླིང་གི་སྐམ་སའི་དྲོད་ཚད་ཧ་ཅང་མཐོ་བས་གླང་བོ་ཆེ་སྐྱེས་མ་ཐག་ནས་ཆུ་ལ་དུང་བ་ཟབ་མོ་ཡོད་དེ།སྣས་ཆུ་འབྱིན་པ་དང་དེ་ནས་ལུས་ཡོངས་སུ་གཏོར་ནས་ཚ་གདུང་འཇོམས།དེ་ནི་གླང་བོ་ཆེ་ལ་མཚོན་ན་སྨྲ་བསམ་བརྗོད་འདས་ཀྱི་བདེ་སྐྱིད་ཅིག་ཡིན་པ་སྨྲོས་མ་དགོས་སོ།།